b'\n_START_ARTICLE_\nSolana\n_START_PARAGRAPH_\nSolana je pogon za industrijsko dobivanje morske soli prirodnim procesom. Morska sol se iz vode izdvaja isparavanjem u sistemu velikih plitkih bazena. Proces isparavanja zapo\xc4\x8dinje u prvom bazenu u kojem je koncentracija -{NaCl}- najmanja, a zavr\xc5\xa1ava u zadnjem, u kojem je morska voda toliko prezasi\xc4\x87ena da se sol talo\xc5\xbei na dnu bazena. Proces se zapo\xc4\x8dinje u prolje\xc4\x87e, a zavr\xc5\xa1ava u jesen kada se sol kupi u procesu koji se zove berba soli.\n_START_SECTION_\nIndustrija soli\n_START_PARAGRAPH_\nIndustrija soli je industrijska djelatnost koja se bavi istra\xc5\xbeivanjem, eksploatacijom, preradom, proizvodnjom i distribucijom soli, kao i proizvodnjom srodnih za\xc4\x8dina. U Crnoj Gori se nalaze dvije solane, kod Ulcinja i Tivta. U Hrvatskoj danas postoje solane kod Stona (jedna od najstarijih u ovom dijelu Europe), Nina i na Pagu, a nekad se skupljala na jo\xc5\xa1 nekoliko lokacija. U Bosni i Hercegovini se nalazi kraj Tuzle rudnik kamene soli. Na obalama Albanije, Gr\xc4\x8dke, Bugarske i Rumunjske, postoje brojna polja soli. Me\xc4\x91u najpoznatijim solanama na svijetu spadaju one u San Franciscu, zatim na obali Mrtvog mora i \xe2\x80\x9eJusles Lup\xe2\x80\x9c u Australiji.'